open-index/open-wikipedia-markdown huggingface dataset:
Αλέξανδρος Στιούαρτ του Ντάρνλεϊ (απεβ. το 1404)

Ο **Αλέξανδρος Στιούαρτ του Ντάρνλεϊ** (απεβ. το 1404), Σκωτσέζος ευγενής ήταν γιος του Αλεξάνδρου Στιούαρτ του Ντάρνλεϊ και της Ιωάννας. Παντρεύτηκε στον πρώτο του γάμο την Τζάνετ Τέρνμπουλ του Μίντα και είχε έναν γιο :

*Γουίλιαμ Στιούαρτ του Τζλεντσγουορθ, έπεσε στην *μάχη του Χόμιλντον Χιλ*, προπάτορας των κομητών του Γκάλογουεϊ

Παντρεύτηκε στον δεύτερο γάμο του την Τζονέττ Κιθ χήρα του Ντέιβιντ Χάμιλτον του Κάντζοοου και κόρη του Σερ Γουίλιαμ Κιθ του Γκάλστον, ο Ιωάννης Στιούαρτ, κόμης του Κάρικ του παραχώρησε τα εδάφη της συζύγου του στο Γκάλστον, με την Τζονέττ απέκτησε:
* Ιωάννης Στιούαρτ του Ντάρνλεϊ
* Αλέξανδρος Στιούαρτ του Γκάλστον
* Ροβέρτος Στιούαρτ του Νιούτον
* Ιάκωβος Στιούαρτ
* Γουλιέλμος Στιούαρτ του Κάστλεμιλκ
* Τζάνετ Στιούαρτ, παντρεύτηκε τον Τόμας Σόμερβιλ, 1ο λόρδο του Σόμερβιλ

## Παραπομπές


## Πηγές
* Balfour Paul, Sir James, Scots Peerage, IX vols. Edinburgh 1904.

Κατηγορία:Οίκος των Στιούαρτ
Αλέξανδρος Στιούαρτ του Ντάρνλεϊ (απεβ. το 1374)

Ο **Αλέξανδρος Στιούαρτ του Ντάρνλεϊ** (απεβ. το 1374), Σκωτσέζος ευγενής ήταν τρίτος γιος του Άλαν Στιούαρτ του Ντέγκχορν. Δέχτηκε με διάταγμα τα εδάφη του Κάμπουσνεθαν από τον Ροβέρτο Β΄ της Σκωτίας (1345), μετά τον θάνατο των δυο μεγαλύτερων αδελφών του κληρονόμησε τις βαρονίες τους στο Κρουίκστον και στο Ντάρνλεϊ, αναφέρεται σε αυτές από το 1371 σαν κυρίαρχος.
Ο Αλέξανδρος Στιούαρτ είχε έναν γιο, τον:
* Αλέξανδρος Στιούαρτ του Ντάρνλεϊ (απεβ. το 1404)

## Πηγές
* Balfour Paul, Sir James, Scots Peerage, IX vols. Edinburgh 1904.

Κατηγορία:Οίκος των Στιούαρτ
Άλαν Στιούαρτ του Ντέγκχορν

Ο **Άλαν Στιούαρτ του Ντέγκχορν** (απεβ. στις 19 Ιουλίου 1333) Σκωτσέζος ευγενής ήταν γιος του Ιωάννη Στιούαρτ του Μπόνκυλ και της Μαργαρίτας του Μπόνκυλ, πολέμησε στο πλευρό του Ροβέρτου Μπρους στον *"Α΄ Πόλεμο της Σκωτσέζικης Ανεξαρτησίας"*.
Ο Σερ Άλαν Στιούαρτ συνόδευσε τον Εδουάρδο Μπρους στην Ιρλανδία (1315) και τον βοήθησε στις προσπάθειες του να κερδίσει τον θρόνο του νησιού, συνελήφθη από τους Άγγλους (1316) αλλά σύντομα ελευθερώθηκε. Ο βασιλιάς για να ανταμείψει τον Σερ Άλαν Στιούαρτ του παραχώρησε τα εδάφη του Ντέγκχορν και του Άιρσιρ.
Ο Σερ Άλαν Στιούαρτ έπεσε μαζί με τους αδελφούς του Σερ Ιάκωβο και Σερ Ιωάννη Στιούαρτ στην *μάχη του Χάλιντον Χιλ* (1333)

## Οικογένεια
Ο Σερ Άλαν Στιούαρτ με μια άγνωστη γυναίκα απέκτησε:
* Ιωάννης Στιούαρτ του Κρουίκστον και του Ντάρνλεϊ
* Γουόλτερ Στιούαρτ
* Αλέξανδρος Στιούαρτ του Ντάρνλεϊ (απεβ. το 1374)
* Ελισάβετ Στιούαρτ, παντρεύτηκε τον Ιωάννη ΦιτςΓουόλτερ

## Παραπομπές

## Πηγές
* Balfour Paul, Sir James, Scots Peerage, IX vols. Edinburgh 1904.

Κατηγορία:Οίκος των Στιούαρτ
Ιωάννης Στιούαρτ του Μπόνκυλ

Ο **Ιωάννης Στιούαρτ του Μπόνκυλ** (απεβίωσε στις 22 Ιουλίου 1298), δεύτερος γιος του Αλεξάνδρου Στιούαρτ 4ου Υψηλού Στιούαρτ της Σκωτίας, ήταν μεγάλος Σκώτος στρατιωτικός διοικητής στον *Α΄ Πόλεμο της Σκωτικής Ανεξαρτησίας* και στη *Μάχη του Φόλκερκ*. Διοικούσε τους Σκώτους τοξότες στη *μάχη του Φόλκερκ* και έπεσε στη μάχη. Τάφηκε στην παλαιά ενοριακή εκκλησία του Φόλκερκ.

## Οικογένεια
Ο Σερ Τζων Στιούαρτ νυμφεύτηκε την Μαργαρίτα του Μπόνκυλ, κόρη και διάδοχο του σερ Αλέξανδρο του Μπόνκυλ. Μετά τον γάμο του άλλαξε τα πατρικά του σύμβολα προσθέτοντας μια μαύρη λωρίδα με τρεις πόρπες. Μαζί της απέκτησε τα τέκνα:

* Αλέξανδρος του Μπόνκυλ π.1271-1319, ευγενής.
* Άλαν του Ντέγκχορν απεβ. 1333, ευγενής.
** Αλέξανδρος Στιούαρτ του Ντάρνλεϊ (απεβ. το 1374).
* σερ Γουόλτερ Στιούαρτ του Γκάρλις, η δισέγγονη του Μάριον Στιούαρτ παντρεύτηκε έναν Στιούαρτ του Τζέντγουορθ και είναι οι προπάτορες των κόμητων του Γκαλλοουευ και των λόρδων του Μπλαντάιρ.
* σερ Ιάκωβος Στιούαρτ του Πίρστον, έπεσε στην *μάχη του Χάλιντον Χιλλ* στις 19 Ιουλίου 1333, προπάτορας των Στιούαρτ λόρδων του Λορν, κομήτων του Άθολ και κομήτων του Μπάκαν.
** σερ Ροβέρτος Στιούαρτ τού Ίνερμιθ (Innermeath).
*** σερ Ιωάννης Στιούαρτ, νυμφεύτηκε την κυρία του Λορν.
**** Ιάκωβος του Λορν π.1399-π.1451, ο *Μαύρος Ιππότης* νυμφεύτηκε την Ιωάννα Μπωφόρ (1404-1445).
**** Ροβέρτος Στιούαρτ, 1ος κύριος Λορν.
***** Γουόλτερ, 1ος κύριος Ίνερμιθ.
****** Θωμάς, 2ος κύριος Ίνερμιθ.
******* Ριχάρδος, 3ος κύριος Ίνερμιθ.
******** Ιωάννης, 4ος κύριος Ίνερμιθ.
********* Ιάκωβος Στιούαρτ, 5ος κύριος Ίνερμιθ.
* σερ Ιωάννης Στιούαρτ του Ντάλντον, έπεσε στην *μάχη του Χάλιντον Χιλλ* στις 19 Ιουλίου 1333.
* Ισαβέλλα Στιούαρτ, παντρεύτηκε τον Τόμας Ράντολφ, 1ο κόμη του Μόρεϊ και απεβίωσε λίγο μετά τις 15 Ιουλίου 1351.
* σερ Ροβέρτος Στιούαρτ του Ντάλντογουι.
* σερ Ούγος Στιούαρτ.

Η Μαργαρίτα του Μπόνκυλ ξαναπαντρεύτηκε τον σερ Δαβίδ του Μπρέχιν (1304). 

Ο 10ος απόγονός του Ερρίκος Στιούαρτ, 1ος δούκας του Όλμπανυ, λόρδος του Ντάρνλεϊ, νυμφεύτηκε στον δεύτερο γάμο της την μακρινή του εξαδέλφη Μαρία Α΄ της Σκωτίας. Ο γιος τους Ιάκωβος Α΄ της Αγγλίας, ΣΤ΄ της Σκωτίας, θα ενώσει τα στέμματα της Αγγλίας και της Σκωτίας.

## Παραπομπές


## Πηγές
* Hardy, Rev J.,The session book of Bunkle and Preston, 1665-1690
* Calendar of documents relating to Scotland preserved in Her Majesty's Public Record Office. V vols., ed Bain. London 1881.

Κατηγορία:Οίκος των Στιούαρτ
Αλέξανδρος Στιούαρτ του Μπόνκυλ

Ο **Αλεξάντερ Στιούαρτ του Μπόνκυλ** (περί το 1271 - 1319) Σκωτσέζος ευγενής ήταν μεγαλύτερος γιος του Ιωάννης Στιούαρτ του Μπόνκυλ και της Μαργαρίτας του Μπόνκυλ, κόρης του Σερ Αλεξάντερ του Μπονκίλ. Ο Αλεξάντερ Στιούαρτ ήταν πρώτος ξάδελφος του Γουόλτερ Στιούαρτ, 6ου Υψηλού Στιούαρτ της Σκωτίας και του Σερ Τζέιμς Ντάγκλας δυο ηγετικών μορφών στον *"Πόλεμο της Σκωτσέζικης Ανεξαρτησίας"*, ήταν επίσης κουνιάδος του Τόμας Ράντολφ, 1ου κόμη του Μόρεϊ και ανιψιού του Ροβέρτου Μπρους. Η σύζυγος του Αλεξάντερ Ιωάννα Φιτζ Τζέιμς ήταν κόρη του Αλεξάντερ Φιτζ Τζέιμς μαζί της απέκτησε δυο παιδιά : τον γιο και διάδοχο του Ιωάννη Στιούαρτ 1ο κόμη του Άνγκους και την Ισαβέλλα Στιούαρτ που παντρεύτηκε τον Ντόμναλ Β΄, κόμη του Μαρ. 

Ο πατέρας του έγινε ένας από τους φανατικότερους οπαδούς του Τζων Μπάλλιολ και σκοτώθηκε στην *μάχη του Φόλκερκ*, στην συνέχεια ο Γουίλιαμ Γουάλας παραιτήθηκε από την αντιβασιλεία και αντικαταστάθηκε από τον Ιωάννη Κόμυν ανιψιό του εξόριστου Μπάλλιολ. Μετά από μερικές σημαντικές στρατιωτικές επιτυχίες του Κόμυν εναντίον των Άγγλων ξέσπασαν διαμάχες ανάμεσα στον ίδιο και στον Ροβέρτο Μπρους για τον θρόνο. Οι δυο πλευρές συναντήθηκαν στο Ντάμφρις (1306), ο Κόμυν χτυπήθηκε και τραυματίστηκε θανάσιμα από τον Μπρους και ο πόλεμος της Ανεξαρτησίας μετατράπηκε σε εμφύλιο πόλεμο. Ο Αλεξάντερ λόγω της μακρόχρονης συμμαχίας του πατέρα του με τον Τζων Μπάλλιολ πολέμησε στο πλευρό του Ιωάννη ΜακΝτούγκαλ εναντίον του Ροβέρτου Μπρους αλλά συνελήφθη από τον ξάδελφο του Τζέιμς Ντάγκλας (1308), στην συνέχεια του δόθηκε βασιλική συγχώρεση. Ο Αλεξάντερ Στιούαρτ του Μπονκίλ πέθανε γύρω στο 1319.

## Παραπομπές

## Πηγές
* Alison Weir, Britain's Royal Families: The Complete Genealogy (London, U.K.: The Bodley Head, 1999)
* Mosley, Charles, editor. Burke's Peerage, Baronetage & Knightage, 107th edition, 3 volumes (Wilmington, Delaware, U.S.A.: Burke's Peerage (Genealogical Books) Ltd, 2003), Volume II

Κατηγορία:Οίκος των Στιούαρτ
Ιωάννης Στιούαρτ, 1ος κόμης του Άνγκους

Ο **Τζων Στιούαρτ, 1ος κόμης του Άνγκους**, λόρδος του Μπονκίλ και του Αμπερνέθυ (πέθανε στις 9 Δεκεμβρίου 1331) επιφανής Σκωτσέζος ευγενής ήταν γιος του Αλέξανδρος Στιούαρτ του Μπόνκυλ του εγγονού του Αλεξάνδρου Στιούαρτ 4ου Υψηλού Επιμελητή της Σκωτίας και της Ιωάννας Φιτζ Τζέιμς κόρης του Αλεξάνδρου ΦιτςΤζέιμς. Ο Αλέξανδρος απεβίωσε γύρω στο 1319 και ο Τζων Στιούαρτ κληρονόμησε τα εδάφη του πατέρα του στο Μπέργουικσαιρ γύρω από τις βαρονείες του Μπονκίλ και του Πρέστον. O Τζων παντρεύτηκε την Μάργκαρετ του Αμπερνέθυ (1328) κόρη και διάδοχο του σερ Αλεξάνδρου του Αμπερνέθυ του τελευταίου των Γαέλων λόρδων του Αμπερνέθυ και απόγονο του Ζυλ Μιτσέλ, κόμη του Φάιφ. Ο Τζων διεκδίκησε τους τίτλους της συζύγου του ενώ ο βασιλιάς Ροβέρτος Α΄ της Σκωτίας του επέτρεψε να δημιουργήσει ξανά την κομητεία του Άνγκους (1329).

Η κομητεία του Άνγκους είχε κατασχεθεί από τον τελευταίο κάτοχο Ρόμπερτ του Ουμφρεβιλ πριν το 1314 επειδή υποστήριζε τους ηττημένους στον *"Πόλεμο της Σκωτσέζικης Ανεξαρτησίας"* αλλά εξακολουθούσε να ονομάζει τον εαυτό του κόμη μέχρι τον θάνατο του (1325). Η εγγονή του Τζων Στιούαρτ Μαργαρίτα πιστεύεται ότι είχε παράνομη σχέση με τον Γουίλιαμ Ντάγκλας, 1ο κόμη του Ντάγκλας και ότι οι κομητείες του Άνγκους και του Αμπερνέθυ συνδέονται μέσω αυτής της σχέσης με τον Τζορτζ Ντάγκλας, τον πρώτο Ερυθρό Ντάγκλας. Οι στενές σχέσεις των Ντάγκλας κομητών του Άνγκους με τον Οίκο των Στιούαρτ είχαν μεγάλες επιπλοκές στις μετέπειτα συγκρούσεις με τον Μελανό Ντάγκλας. 
Ο Τζων Στιούαρτ στέφθηκε ιππότης στις 24 Νοεμβρίου 1331 με την στέψη του Δαυίδ Β΄ της Σκωτίας αλλά πέθανε μόλις σε δυο βδομάδες, τον διαδέχθηκε ο γιος του Τόμας Στιούαρτ, 2ος κόμης του Άνγκους.

## Παραπομπές

## Πηγές
* Balfour Paul, James (1904). The Scots Peerage
* Selby, Walford Dakin (1884). The Genealogist
* Stewart, John Hope J. (1880). The Stewarts of Appin

Κατηγορία:Οίκος των Στιούαρτ
Αρμενικό αγρινό

Το **Αρμενικό αγρινό** (, *haykakan muflon*; , *Qutch-e armani*), επίσης γνωστό ως **Αρμενικό πρόβατο**, **Αρμενικό αγριοπρόβατο**, **Αρμενικό κόκκινο πρόβατο**, ή **υπερκαυκασιανό πρόβατο** (*Ovis orientalis gmelini*) είναι απειλούμενο υποείδος του αγρινού ενδημικό στο Ιράν, την Αρμενία και το Ναχιτσεβάν του Αζερμπαϊτζάν.

## Ονοματολογία
αριστερά|μικρογραφία|225x225εσ|Το ''O. o. gmelini'' σε αρμενικό γραμματόσημο του 2012
Το Αρμενικό αγρινό περιγράφηκε για πρώτη φορά το 1840 από τον Έντουαρντ Μπλάιθ, ο οποίος το εξομοιώνει με το "Orientalische Schaaf" (Πρόβατο της Ανατολής) που περιγράφεται από τον Σάμουελ Γκότλιμπ Γκμέλιν το 1774.

## Κατανομή και πληθυσμός
Το O. o. gmelini απαντάται στο βορειοδυτικό Ιράν. Αρμενικοί αγρινοί μεταφέρθηκαν στο νησί Καμπουντάν στη λίμνη Ούρμια το 1895 και το 1906 από έναν από τους κυβερνήτες του Αζερμπαϊτζάν. Μια μελέτη που πραγματοποιήθηκε στη δεκαετία του 1970 στο νησί διαπίστωσε ότι ο αριθμός τους μειώθηκε από περίπου 3.500 το 1970 σε 1.000 το 1973. Το 2004, 1.658 Αρμενικά άγρια πρόβατα καταμετρήθηκαν στην προστατευόμενη περιοχή Ανγκουράν στην επαρχία Ζαντζάν του Ιράν.

Το *O. o. gmelini* απαντάται στην επαρχία Σιούνικ στην νότια Αρμενία (σε ένα μικρότερο βαθμό, επίσης στις επαρχίας Αραράτ και Βαγιότς Ντζορ). Σύμφωνα με μελέτη του 2009 υπήρχαν "με δυσκολία πάνω από 200" αγρινοί στην Αρμενία.

Ένας εκτιμώμενος αριθμός 250 με 300 αγρινών βρίσκονται στην αυτόνομη δημοκρατία του Ναχιτσεβάν στο Αζερμπαϊτζάν.

## Κατοικία
Το ιρανικό κόκκινο πρόβατο ζει ως επί το πλείστον σε ανοιχτό τραχύ έδαφος σε μεσαία ή μεγάλα υψόμετρα, όπου υπάρχουν βραχώδεις ορεινές περιοχές, στέπες πεδινών και υψίπεδων, βραχώδεις ημιέρημους, πλαγιές καλυμμένες από γρασίδι και αλπικά λιβάδια. Περνούν το καλοκαίρι στα υψηλότερα υψόμετρα, ακριβώς κάτω από το μόνιμο χιόνι. Το χειμώνα, κινούνται χαμηλότερα και μπορεί να έρθουν στις κοιλάδες. Ζουν σε μικρά ή μεγάλα κοπάδια, και το καλοκαίρι τα μεγαλύτερα αρσενικά ζουν μεμονωμένα ή σε ξεχωριστές ομάδες. Μπορούν να ζήσουν έως και 18 χρόνια.

## Μέτρα προστασίας
Το O. o. gmelini συμπεριλαμβάνεται στην κατηγορία Ι του κόκκινου βιβλίου δεδομένων της ΕΣΣΔ. Στην Αρμενία, το κυνήγι απαγορεύεται από το 1936. Ένα πρόγραμμα αιχμαλωσίας άρχισε στο Ζωολογικό Ινστιτούτο της Αρμενίας με σκοπό την επέκταση του φυσικού αποθέματος Χόσροφ, την αναδιοργάνωση του καταφύγιου Ορντουμπάντ σε κρατικό καταφύγιο, τον έλεγχο των ζώων και τη μείωση της λαθροθηρίας. Το 2011, το πρόστιμο για το κυνήγι του αρμενικού αγρινού στην Αρμενία ήταν 3 εκατομμύρια ντραμ (περίπου 8.000 δολάρια).

Στο Ιράν, το κυνήγι του O. o. gmelini επιτρέπεται μόνο με άδεια, εκτός των προστατευόμενων περιοχών, μεταξύ Σεπτεμβρίου και Φεβρουαρίου. Στις προστατευόμενες περιοχές, η βόσκηση των κτηνοτροφικών ζώων ελέγχεται αυστηρά.

## Παραπομπές

## Περαιτέρω ανάγνωση
* 
* 

Κατηγορία:Πανίδα της Αρμενίας
Κατηγορία:Πανίδα του Αζερμπαϊτζάν
Κατηγορία:Πανίδα του Ιράν
Τόμας Στιούαρτ, 2ος κόμης του Άνγκους

Ο **Τόμας Στιούαρτ, 2ος κόμης του Άνγκους** (περί το 1331 - 1361), Σκωτσέζος ευγενής ήταν γιος και διάδοχος του Ιωάννη Στιούαρτ 1ου κόμη του Άνγκους και της Μάργκαρετ του Αμπερνέθυ. Ο Τόμας Στιούαρτ ήταν βρέφος ακόμα όταν πέθανε ο πατέρας του και κληρονόμησε τα εδάφη του στο Μπέργουικσαιρ, το Αμπερνέθυ και το Άνγκους. Το 1353 παντρεύτηκε την Μάργκαρετ Σινκλέρ, κόρη του Γουίλιαμ ντε Σαιν Κλερ του Ροσλίν, η άδεια για τον γάμο δόθηκε από την Αγία Έδρα με βοήθεια του Ιωάννη Β΄ της Γαλλίας που εγγυήθηκε ότι έζησε πολλά χρόνια στην Γαλλική αυλή. Βρέθηκε στην *πολιορκία του Μπέργουικ* (1355) και ήταν ένας από τους λόρδους που διαπραγματεύτηκαν την απελευθέρωση του Δαυίδ Β΄ της Σκωτίας ύστερα από 10 χρόνια αιχμαλωσίας από την *μάχη του Νέβιλς Κρος*. Στα τέλη της δεκαετίας του 1350 έγινε *Μέγας Καγκελάριος της Σκωτίας*, έχασε την θέση κάποια στιγμή πριν το 1359 όταν τον αντικατέστησε ο Γουόλτερ ντε Μπιγκάρ. Ο Άνγκους θεωρήθηκε ένας από τους συνωμότες για την δολοφονία της ερωμένης του βασιλιά Κατερίνας Μόρτιμερ στην Σούτρα (1360), αιχμαλωτίστηκε στο *κάστρο του Νταμπάρτον* και πέθανε την επόμενη χρονιά από την Μαύρη πανώλη.

## Οικογένεια
Με την σύζυγο του Μάργκαρετ Σινκλέρ απέκτησε :

*Μαργαρίτα Στιούαρτ (Κόμισσα του Άνγκους)
*Ελισάβετ Στιούαρτ, παντρεύτηκε τον Αλεξάντερ Χάμιλτον, προπάτορα των κομήτων του Χάντιγκτον.

## Παραπομπές


## Πηγές
*Balfour Paul, Sir James. The Scots Peerage-IX Vols. Edinburgh 1904
*Maxwell, Sir Herbert. A History of the House of Douglas-II Vols. London 1902

Κατηγορία:Οίκος των Στιούαρτ
Μαργαρίτα Στιούαρτ (Κόμισσα του Άνγκους)

Η **Μάργκαρετ Στιούαρτ, κόμισσα του Άνγκους και του Μαρ** (απεβίωσε το 1417) κόμισσα του Άνγκους και Λαίδη του Αμπερνέθυ ήταν κόρη και διάδοχος του Τόμας Στιούαρτ, 2ου κόμη του Άνγκους και χήρα του Τόμας, κόμη του Μαρ. Είχε παράνομη σχέση με τον Γουίλιαμ Ντάγκλας, σύζυγο της αδελφής του κόμη του Μαρ και έγινε μαζί του η μητέρα του Τζωρτζ Ντάγκλας, 1ου κόμη του Άνγκους (περί το 1380 - 1403), με διάταγμα προσπάθησε να εξασφαλίσει την περιουσία της για τον γιο της. Ο τίτλος παραχωρήθηκε στον Τζωρτζ Ντάγκλας από τον βασιλιά Ροβέρτο Β΄ της Σκωτίας.

## Παραπομπές


## Πηγές
*Balfour Paul, Sir James, Scots Peerage IX vols, Edinburgh 1904. [1]
*Fraser, Sir William, The Douglas Book IV vols. Edinburgh 1885. [2]
*The Records of the Parliaments of Scotland to 1707 [3], K.M. Brown et al. eds (St Andrews, 2007–2011).

Κατηγορία:Οίκος των Στιούαρτ
Ζαν-Κλωντ Λατές (αποσαφήνιση)

Το ονοματεπώνυμο  **Ζαν-Κλοντ Λατές** μπορεί να συσχετίζεται με τα παρακάτω λήμματα:

* Jean-Claude Lattès (εκδοτικός οίκος), γαλλικός εκδοτικός οίκος
* Ζαν-Κλωντ Λατές (1941-2018), Γάλλος εκδότης, συνιδρυτής των ομώνυμων εκδόσεων, και συγγραφέας
Ρίιν Ταμμ

Η **Ρίιν Ταμμ** (εσθονικά: *Riin Tamm*,  12 Αυγούστου 1981) είναι Εσθονή γενεσιολόγος, που εργάζεται στο Πανεπιστήμιο του Τάρτου. Στη διάρκεια των σπουδών της ασχολήθηκε με τη δράση της μεθυλοτρανσφεράσης θειοπουρίνης.

## Καριέρα
Γεννήθηκε στο Τάρτου της ΣΣΔ Εσθονίας και μεγάλωσε στο χωριό Πέρι, κοντά στην Πόλβα, με τους γονείς της να είναι και οι δύο γιατροί. Μεταξύ το 1997 και το 2000, παρακολούθησε μαθήματα στο λύκειο του Τάρτου, Miina Harma. Από το 2001 έως και το 2005, σπούδαζε στο Πανεπιστήμιο του Τάρτου μοριακή διάγνωση, ενώ από το 2005 έως και το 2007 έκανε το μεταπτυχιακό. Η μεταπτυχιακή της εργασία λεγόταν *Human thiopurine methyltransferase pharmacogenetics: genotype-phenotype correlation and haplotype analysis in the Estonian population*.

Το 2011, επελέγη ανάμεσα σε 26 άλλους επιστήμονες, να ταξιδέψουν σε όλη την Εσθονία και να λάβουν μέρος σε διάφορα σχολικά και πανεπιστημιακά γεγονότα. Το 2012, έλαβε το Δεύτερο Βραβείο από την Εσθονική Ένωση Επιστημών στην κατηγορία Δημοφιλέστερος Επιστήμονας, Δημοσιογράφος, Καθηγητής, στον τομέα της τεχνολογίας και επιστημών.

## Δημοσιεύσεις και εμφανίσεις
Κατά καιρούς η Ταμμ, έχει δημοσιεύσει σε διάφορα επιστημονικά περιοδικά, ενώ έχει παρουσιάσει έρευνες και δημόσια αλλά και σε διάφορες εφημερίδες, όπως η *Postimees*, καθώς επίσης και στο ραδιόφωνο, όπως στην εκπομπή *Kukkuv õun*, αλλά και στην τηλεόραση, στην εκπομπή *Good Vision*.

Η Ταμμ έχει δηλώσει ότι πολλοί γιατροί είναι συντηρητικοί και ότι έχουν ακόμα μικρό ενδιαφέρον για να χρησιμοποιήσουν τις γενετικές πληροφορίες, ώστε να βελτιωθούν οι θεραπείες. Σε μια συνέντευξη της, τον Ιούνιο του 2012, είπε ότι «*χρειάζεται περισσότερη δουλειά για να χαρτογραφηθεί η ανθρώπινη γενετική δομή, αλλά βεβαίως πολλά έχουν ήδη γίνει. Οι γενετικές πληροφορίες μπορούν να βοηθήσουν στον προσδιορισμό του κινδύνου ορισμένων ασθενειών και μπορεί να είναι χρήσιμες στον προσδιορισμό των κατάλληλων θεραπειών φαρμάκων*».

## Επαγγελματική υπηρεσία
Η Ταμμ είναι μέλος του συμβουλίου της Εσθονικής Ένωσης Ανθρώπινης Γενετικής,  της Εσθονικής Ένωσης Γεροντολογίας και Γηριατρικής. Είναι, επίσης, Πρόεδρος της Επιτροπής Επιστημονικού Προγραμματισμού του Διεθνούς Ετήσιου Gene Forum, που διοργανώνεται από το Εσθονικό Πρότζεκτ Γονιδιώματος.

## Δημοσιεύσεις
Η Ταμμ έχει δημοσιεύσει ή συνδημοσιεύσει πάμπολλες εργασίες, σε θέματα που αφορούν την ανθρώπινη γενετική και γεροντολογία, μερικά εξ αυτών είναι τα ακόλουθα: 

*
*
*
*
*
*

Βάσει του Web of Science, οι δημοσιεύσεις της έχουν αναφερθεί 23 φορές, δίνοντας έτσι στην Ταμμ στον δείκτη επιστημονικής ποιότητας h 3.

## Παραπομπές

### Αναφορές


### Πηγές

*
*
* 
*
* 
* 
* 
* 
*
* 

## Εξωτερικοί σύνδεσμοι

* Riin Tamm: explaining genetics in layman's terms  InTime April/May 2013

Κατηγορία:Γενετιστές
Κατηγορία:Εσθονοί επιστήμονες
Παντζαμπική Βικιπαίδεια

Η **Παντζαμπική Βικιπαίδεια** (παντζάμπι: ਪੰਜਾਬੀ ਵਿਕੀਪੀਡੀਆ) είναι η έκδοση της Βικιπαίδειας στη γλώσσα Παντζάμπι. Υπάρχουν δύο Βικιπαίδειες στα Παντζάμπι, η βικιπαίδεια στα ανατολικά Παντζάμπι (με πρόθεμα pa, γράφεται με το αλφάβητο Γκουρμούχι) και τη Δυτική Παντζαμπική Βικιπαίδεια (με πρόθεμα pnb, γράφεται στο αλφάβητο Σαχμούχι). 

## Ανατολική έκδοση
Ο τομέας της ανατολικής έκδοσης ιδρύθηκε στις 3 Ιουνίου 2002 αλλά τα τρία πρώτα άρθρα γράφτηκαν τον Αύγουστο του 2004 και τον Ιούλιο του 2012 είχε φτάσει τα 2.400 άρθρα.

Από τον Αύγουστο του 2012, έχει περίπου 26 εκατομμύρια αναγνώστες από όλο τον κόσμο.

Η πρώτη ημερίδα για την παντζαμπική Βικιπαίδεια οργανώθηκε στην Λουντιάνα στις 28 Ιουλίου 2012 και αργότερα, άλλη μία στις 16 Αυγούστου στο Παντζαμπικό Πανεπιστήμιο στη Πατιάλα για να ενημερώσει τους ανθρώπους πώς να επεξεργαστούν και να προσθέσουν περιεχόμενο στο βίκι.

Βικιεκδηλώσεις και εργαστήρια για τη βελτίωση αυτή της Βικιπαίδειας διεξάγονται σε τακτική βάση για να αυξηθεί ο αριθμός των συντακτών. Τον Οκτώβριο του 2015 οργανώθηκε ένα σεμινάριο στο Αμριτσάρ, όπου συμμετείχαν 148 μαθητές από 17 σχολεία. Στόχος του σεμιναρίου είναι η αύξηση της ευαισθητοποίησης σχετικά με την Βικιπαίδεια μεταξύ των μαθητών.

Υπάρχουν επί του παρόντος 29.560 άρθρα στην Ανατολική Παντζαμπική Βικιπαίδεια.

## Δυτική έκδοση
αριστερά|μικρογραφία|Ο συγγραφέας στη γλώσσα Παντζάμπι Ανουάρ Μασούντ πιστοποιεί την έναρξη της δυτικής Παντζαμπικής Βικιπαίδειας.
Η Δυτική έκδοση ξεκίνησε στις 24 Οκτωβρίου 2008 μέσω του Επωαστήρα του Wikimedia, και ο υποτομέας  της ήρθε σε ύπαρξη στις 13 Αυγούστου 2009. Το έργο πρωτοπορήθηκε από τον Χαλίντ Μαχμούντ, πανεπιστημιακό καθηγητή από το Ισλαμαμπάντ.

Υπάρχουν επί του παρόντος 46.480 άρθρα στην δυτική Παντζαμπική Βικιπαίδεια.

## Δείτε επίσης
* Βικιπαίδεια στα Χίντι
* Βικιπαίδεια στα Ούρντου

## Παραπομπές

## Εξωτερικοί σύνδεσμοι
* (στα δυτικά Παντζάμπι) Δυτική Παντζαμπική Βικιπαίδεια 
* (στα δυτικά Παντζάμπι) Έκδοση για κινητά της Δυτικής Παντζαμπικής Βικιπαίδειας 
* (στα Παντζάμπι) Ανατολική Παντζαμπική Βικιπαίδεια 
* (στα Παντζάμπι) Έκδοση για κινητά της Ανατολικής Παντζαμπικής Βικιπαίδειας

Κατηγορία:Βικιπαίδειες ανά γλώσσα
Ύμνος της Δημοκρατίας του Καζακστάν

Ο **Εθνικός Ύμνος της Δημοκρατίας του Καζακστάν** (καζακικά: Қазақстан Республикасының Мемлекеттік Әнұраны, μεταγραφή: Qazaqstan Respýblıkasynyń Memlekettik Ánurany, قازاقستان زەسپۋبلىيكاسىنىڭ مەملەكەتتئك أنۇرانى) είναι ο τίτλος του πρώην εθνικού ύμνου του Καζακστάν, ο οποίος υιοθετήθηκε ως ύμνος από το 1992 έως τις αρχές του 2006. Μετά την ανεξαρτησία τον Δεκέμβριο του 1991, η μελωδία του ύμνου της Καζακικής ΣΣΔ, συντεθειμένη από τους Μουκάν Τουλεμπάγιεφ, Γιεβγκένι Μπρουσιλόφσκι και Λατίφ Χαμίντι διατηρήθηκε, και νέοι στίχοι υιοθετήθηκαν το 1992, μετά από έναν μακρύ διαγωνισμό. Οι στίχοι γράφτηκαν από κοινού από τέσσερα άτομα, συμπεριλαμβανομένων της ποιήτριας Νταριμπάγιεβα, μια από τις λίγες γυναίκες που έχουν αναμειχθεί στην συγγραφή εθνικού ύμνου.

Στις 7 Ιανουαρίου 2006 το "Καζακστάν Μου" (), που γράφτηκε το 1956, υιοθετήθηκε ως νέος εθνικός ύμνος της χώραςμ τροποποιημένους στίχους.

## Δείτε επίσης
* Κατάλογος ιστορικών εθνικών ύμνων

## Παραπομπές


## Εξωτερικοί σύνδεσμοι
* MIDI file
* Lyrics - nationalanthems.info
* Lyrics score - Kazakhstan 1992-2006
* Kazakhstan National Anthems

Κατηγορία:Εθνικά σύμβολα του Καζακστάν
Flash mob

***Flash mob*** (από το αγγλικό *flash*, που νοείται ως μια εκδήλωση, γρήγορη, απότομη, και *mob*, το πλήθος) είναι ένας νεολογισμός που επινοήθηκε το 2003 για να υποδηλώσει μια ξαφνική συγκέντρωση ομάδας ανθρώπων σε δημόσιο χώρο, η οποία διαλύεται σε σύντομο χρονικό διάστημα, με κοινό σκοπό την εφαρμογή στην πράξη μια ασυνήθιστης δράσης. Η συγκέντρωση συνήθως οργανώνενται μέσω του διαδικτύου (e-mail, κοινωνικά δίκτυα) ή κινητά τηλέφωνα).
 Οι κανόνες της δράσης συνήθως περιγράφονται στους συμμετέχοντες λίγα λεπτά πριν πραγματοποιηθεί, αλλά αν είναι απαραίτητο μπορεί να εξαπλωθεί αρκετά νωρίς για να επιτρέψει στους συμμετέχοντες να προετοιμαστούν επαρκώς.

## Πηγές


Κατηγορία:Πολιτισμός του Διαδικτύου
Κατηγορία:Πολιτική και τεχνολογία
Ματθίλδη Καρολίνα της Βαυαρίας

Η **Ματθίλδη Καρολίνα** (γερμ. *Mathilde Karoline von Bayern*, 30 Αυγούστου 1813 - 25 Μαΐου 1862) του Οίκου του Βίττελσμπαχ ήταν πριγκίπισσα της Βαυαρίας και μετέπειτα μεγάλη δούκισσα της Έσσης και παρά τω Ρήνω. 

## Βιογραφία
H *Ματθίλδη Καρολίνα Φρειδερίκη Βιλελμίνη Καρλόττα* γεννήθηκε το 1813 στο Άουγκσμπουργκ. Ήταν το δεύτερο παιδί και η μεγαλύτερη κόρη του Λουδοβίκου Α΄ της Βαυαρίας και της Θηρεσίας, κόρης του Φρειδερίκου της Σαξονίας-Χίλντμπουργκχαουζεν. Ήταν αδελφή του Όθωνος, Βασιλιά της Ελλάδας, πρώτη εξαδέλφη της Ελισάβετ της Βαυαρίας, Αυτοκράτειρας της Αυστρίας, και θεία του Λουδοβίκου Β΄ της Βαυαρίας.

Στις 26 Δεκεμβρίου 1833 η Ματθίλδη παντρεύτηκε το Λουδοβίκο της Έσσης και παρά τω Ρήνω, το μεγαλύτερο γιο του Λουδοβίκου Β΄ της Έσσης και παρά τω Ρήνω και της Βιλελμίνης της Βάδης, στο Μόναχο. Ο σύζυγός της διαδέχτηκε τον πατέρα του με τον τίτλο *Μεγάλος Δούκας Λουδοβίκος Γ΄* το 1848. Το ζεύγος δεν απέκτησε παιδιά.

Απεβίωσε σε ηλικία 48 ετών στο Ντάρμστατ.

Τα πάρκα Mathildenhöhe και Mathildenplatz στο Ντάρμστατ και η οδός Mathildenterrasse στο Μάιντς, η περιοχή Mathildenviertel στο Όφφενμπαχ αμ Μάιν και η οδός Mathildenstraße στο Μόναχο πήραν τα ονόματά τους προς τιμήν της.

## Πίνακας προγόνων



## Παραπομπές


Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Μεγάλες δούκισσες της Έσσης
Βασιλική Καλογερά

Η **Βασιλική (Βίκυ) Καλογερά** (*Vassiliki / Vicky Kalogera*) είναι Ελληνίδα αστροφυσικός. Είναι καθηγήτρια στο Πανεπιστήμιο Νορθουέστερν (Ιλινόι των ΗΠΑ) και διευθύντρια στο Κέντρο Διεπιστημονικής Εξερεύνησης και Έρευνας της Αστροφυσικής (CIERA). Είναι ηγετικό μέλος του LIGO Collaboration (Laser Interferometer Gravitational-Wave Observatory / LIGO), το οποίο μελέτησε τα βαρυτικά κύματα το 2015.

Η Καλογερά είναι πρωτοπόρος θεωρητικός στη μελέτη των βαρυτικών κυμάτων, την εκπομπή των ακτινών Χ από τα συμπαγή διπλά αστρικά συστήματα και τη συνένωση των διπλών συστημάτων αστέρων νετρονίων.

## Βιογραφία
Η Καλογερά έλαβε πτυχίο στη Φυσική το 1992 από το Αριστοτέλειο Πανεπιστήμιο Θεσσαλονίκης. Φοίτησε στο Πανεπιστήμιο του Ιλινόι, από όπου έλαβε το διδακτορικό της στην Αστρονομία το 1997. Εργάσθηκε στο Κέντρο Αστροφυσικής Χάρβαρντ-Σμιθσόνιαν ως μεταδιδακτορική υπότροφος και πήρε την υποτροφία Clay το 2000. Έγινε καθηγήτρια στο Τμήμα Φυσικής και Αστρονομίας στο Πανεπιστήμιο Νορθουέστερν το 2001. Είναι παντρεμένη με τον Φρεντ Ράσιο (Fred Rasio).

## Σταδιοδρομία και έρευνα
Η Καλογερά είναι επίτιμη διδάκτορας φυσικής και αστρονομίας στο Πανεπιστήμιο Νορθουέστερν. Υπηρετεί ως διευθύντρια στο Κέντρο Διεπιστημονικής Εξερεύνησης και Έρευνας της Αστροφυσικής (CIERA). Τα ερευνητικά της ενδιαφέροντα καλύπτουν μια ποικιλία θεμάτων πάνω στη θεωρητική αστροφυσική, όπως τη μελέτη των βαρυτικών κυμάτων, την ανάπτυξη των ακτινών Χ και την πρόβλεψη των υπερκαινοφανών.

## Βραβεία και τιμές
* Το 2002, η Καλογερά κέρδισε το βραβείο Annie Jump Cannon της Αμερικανικής Αστρονομικής Εταιρείας, το οποίο αναγνωρίζει την εξαιρετική έρευνα από μεταδιδακτορική γυναίκα ερευνήτρια.
* Το 2008, έλαβε το Βραβείο Maria Goeppert-Mayer της Αμερικανικής Εταιρείας Φυσικών για τη μελέτη της πάνω στην εξέλιξη και το μέλλον των συμπαγών δυαδικών αντικειμένων.
* Το 2016 βραβεύθηκε με το Βραβείο Hans Bethe από την Αμερικανική Εταιρεία Φυσικών για την συνεισφορά της στην μελέτη των ηλεκτρομαγνητικών και των βαρυτικών κυμάτων από τα συμπαγή διπλά συστήματα.
* Το 2018 βραβεύθηκε με το Βραβείο Dannie Heineman στην Αστροφυσική για το έργο της στη μελέτη των μαύρων τρυπών, των αστέρων νετρονίων και των λευκών νάνων στα αστροφυσικά συστήματα.

## Παραπομπές


## Εξωτερικοί σύνδεσμοι
* Προσωπική ιστοσελίδα στο Πανεπιστήμιο Northwestern (με φωτογραφία)

Κατηγορία:Αστροφυσικοί
Κατηγορία:Έλληνες αστρονόμοι
Μάχη στο Τουρκοχώρι

Η **Μάχη στο Τουρκοχώρι** ήταν πολεμική εμπλοκή της επανάστασης του 21 με νικηφόρα έκβαση για τους Έλληνες.

## Η εξέλιξη των γεγονότων
Ύστερα από την καταστροφή των Τούρκων στην Αράχωβα ένα σώμα επτακοσίων πολεμιστών υπό τον Μεχμέτ Πασά στρατοπέδευσε στο Τουρκοχώρι. Ο Καραϊσκάκης με τους πολεμιστές του κατευθύνθηκε προς τα εκεί. Στις 5 Δεκεμβρίου 1826 επιτέθηκε και μέσα σε λίγες ώρες είχε εξοντώσει και τους επτακόσιους Τούρκους. Ο ίδιος μάλιστα σκότωσε τον Μεχμέτ.

## Πηγές
* Γ. Μαραβελέας :«Η Ελληνική Επανάσταση σε σαράντα μονογραφίες»

Τουρκοχώρι
Τουρκοχώρι
Χαρταετός κουτί

thumb|Διάγραμμα χαρταετού κουτιού.
thumb|300px|Οι Χάργκρεϊβ (αριστερά) και Σουέιν παρουσιάζουν τον χαρταετό κουτί του Χάργκρεϊβ τον Νοέμβριο του 1894.
Ο **χαρταετός κουτί** είναι χαρταετός υψηλών επιδόσεων, γνωστός για την επίτευξη σχετικά υψηλής άντωσης. Αποτελεί τύπο της οικογενείας των πορωδών χαρταετών. Ένα συνηθισμένο σχέδιο διαθέτει τέσσερις παράλληλες αντηρίδες. Το κουτί γίνεται άκαμπτο με την προσθήκη διαγωνίων διασταυρούμενων αντηρίδων. Υπάρχουν δύο πανιά, ή *κορδέλες*, των οποίων το πλάτος είναι περίπου το ένα τέταρτο του μήκους του κουτιού. Οι κορδέλες τυλίγονται γύρω από άκρες του κουτιού, αφήνοντας τις άκρες και τη μέση του χαρταετού ανοιχτές. Εν πτήσει, η μία αντηρίδα είναι στο κάτω μέρος, και το σχοινί δένεται γύρω από την κορυφή και το κάτω μέρος αυτής της αντηρίδας. Τα διεδρικά των πανιών βοηθούν στην επίτευξη σταθερότητας.

Ο χαρταετός κουτί εφευρέθηκε το 1893 από τον Λόρενς Χάργκρεϊβ, έναν Άγγλο ο οποίος μετανάστευσε στην Αυστραλία, στην προσπάθειά του να κατασκευάσει μία επανδρωμένη ιπτάμενη μηχανή. Ο Χάργκρεϊβ συνένωσε πολλούς από τους χαρταετούς κουτιά του (**κελιά Χάργκρεϊβ**), καταφέρνοντας να πετάξει σε ύψος περίπου 4,9 μέτρων από το έδαφος. Βελτίωση του μοντέλου αυτού με ενσωματωμένες πτέρυγες έγινε γνωστή ως **χαρταετός Κόντι**, μετά τις βελτιώσεις που πραγματοποίησε ο Σάμιουελ Φράνκλιν Κόντι. Σε στρατιωτικές χρήσεις περιλαμβανόταν επίσης συνδυασμοί ραδιοπομπών/χαρταετών για χρήση σε καταστάσεις εκτάκτου ανάγκης από πιλότους κατά τη διάρκεια του Β΄ Παγκοσμίου Πολέμου.

Μεγάλοι χαρταετοί κουτιά κατασκευάζονται ως πορώδεις χαρταετοί. Αντί για ένα κουτί, υπάρχουν πολλά με τα δικά τους πανιά.

Τα περισσότερα ρεκόρ υψομέτρου των χαρταετών πραγματοποιούνται με μεγάλους χαρταετούς κουτιά, με πανιά από τερεφθαλικό πολυαιθυλένιο (dacron) και σύρματα πολυαιθυλενίου εξαιρετικά υψηλού μοριακού βάρους (spectra). Προτού υλικά όπως τα τερεφθαλικό πολυαιθυλένιο, spectra και kevlar αρχίσουν να χρησιμοποιούνται, οι χαρταετοί κουτιά υψηλών επιδόσεων χρησιμοποιούσαν πανιά από μετάξι, λινό ή κάνναβη, με τη χρήση συρμάτων από χάλυβα. Το μετάξι, το λινό και η κάνναβη χρησιμοποιούνταν μιας και μπορούσαν να περιστραφούν καλύτερα από το βαμβάκι και απλωνόταν σχετικά λιγότερο όταν βρεχόταν. Ο χάλυβας είχε τη μεγαλύτερη δυνατή αντοχή για το βάρος του.

## Παραπομπές


## Εξωτερικοί σύνδεσμοι
*Πορώδεις χαρταετοί στην ιστοσελίδα Virtual Kite Zoo

Κατηγορία:Τύποι αεροσκαφών
Επαρχία Τζαϊπουρχάτ

Η **επαρχία Τζαϊπουρχάτ** ή **Τζοϊπουρχάτ** () είναι επαρχία στο δυτικό Μπαγκλαντές, στη διαίρεση Ρατζσάχι. Υφίσταται από το 1984. Το διοικητικό κέντρο είναι το Τζαϊπουρχάτ. Η έκταση της επαρχίας είναι 965 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 844.818 άτομα. Το επίπεδο αλφαβητισμού ενηλίκων ήταν 19,8%, σημαντικά κατώτερο από το μέσο όρο του Μπαγκλαντές (43,1%). Το 88,18% του πληθυσμού της επαρχίας είναι Μουσουλμάνοι, ενώ το 9,57% είναι Ινδουιστές.

## Διοικητική διαίρεση
Η επαρχία Τζαϊπουρχάτ διαιρείται σε πέντε υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Ακελπούρ (Ακελπούρ)
# Τζαϊπουρχάτ Σαντάρ (Τζαϊπουρχάτ)
# Καλάι (Καλάι)
# Χετλάλ (Χετλάλ)
# Παντσμπίμπι (Παντσμπίπι)

## Παραπομπές


## Εξωτερικοί σύνδεσμοι
* 
* Επαρχία Τζαϊπουρχάτ  στη Banglapedia. (Αγγλικά)

Τζαιπουρχατ
The Daily Observer (Μπανγκλαντές)

Η **The Daily Observer** είναι αγγλόφωνη εφημερίδα στο Μπαγκλαντές.

## Ιστορία
Η The Daily Observer ιδρύθηκε στο Μπαγκλαντές την 1 Φεβρουαρίου 2011 αφού η κατηργημένη πλέον Bangladesh Observer είχε σταματήσει τη δημοσίευσή της το 2010. Μετά την ανεξαρτησία της από τη Βρετανική κυριαρχία, η εφημερίδα The Pakistan Observer ιδρύθηκε το 1949. Είχε ένα μεγάλο ρόλο στη διαμόρφωση της κοινής γνώμης στο Πακιστάν, ιδίως στο Ανατολικό Πακιστάν. Μετά την ανεξαρτητοποίηση του Ανατολικού Πακιστάν ως Μπαγκλαντές, η εφημερίδα μετονομάστηκε σε Bangladesh Observer και δημοσιευόταν από τον ομώνυμο όμιλο. Η εφημερίδα ιδρύθηκε από τον Χαμιντούλ Χουκ Τσοουντχουρί, που γεννήθηκε στην επαρχία Νοαχάλι της Βεγγάλης (στη συνέχεια Ανατολικό Πακιστάν και σήμερα ανήκει Μπαγκλαντές) το 1901. Η Bangladesh Observer είχε μια ισχυρή, ανεξάρτητη εκδοτική πολιτική που αντανακλά τόσο την προσωπικότητα του ιδιοκτήτη Χαμιντούλ Χουκ και τον συντάκτη Αμπντούλ Σαλάμ. Συνέχισε να δημοσιεύει το παράπονο των ανθρώπων με θάρρος. Η εφημερίδα έκλεισε το 2010. Ο Ικμπάλ Σομπάν Τσοουντχουρί, ο τελευταίος συντάκτης της εφημερίδας, άρχισε και πάλι την κυκλοφορία της εφημερίδας υπό το νέο όνομα The Daily Observer το 2011.

Στις 27 Ιουνίου 2017, μια φωτοδημοσιογράφος συνελήφθη από την Αστυνομία του Μπαγκλαντές και κατηγορήθηκε για λαθρεμπόριο ναρκωτικών. Σύμφωνα με τον ίδιο, αυτό έγινε για να αποσπαστούν χρήματα από αυτόν.

## Δείτε επίσης
* Κατάλογος εφημερίδων στο Μπαγκλαντές
* The Daily Star (Μπαγκλαντές)
* Dhaka Tribune
* Prothom Alo

## Παραπομπές


Κατηγορία:Εφημερίδες με τόπο έκδοσης το Μπανγκλαντές
Άνω Μουσιωτίτσα Ιωαννίνων

Η **Άνω Μουσιωτίτσα**  είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Η Άνω Μουσιωτίτσα βρίσκεται στις ανατολικές πλαγιές του όρους Τόμαρος ή Ολύτσικας, δυτικά του ποταμού Λούρου σε υψόμετρο 700 μέτρων. Απέχει 35 χιλιόμετρα νότια από τα Ιωάννινα. Ο οικισμός δημιουργήθηκε από κατοίκους της Κάτω Μουσιωτίτσας, όπου μετακινούσαν τα πρόβατά τους την περίοδο του καλοκαιριού. Σύμφωνα με το σχέδιο Καλλικράτης, μαζί με τα όμορά της χωριά: Κάτω Μουσιωτίτσα, Νέα Μουσιωτίτσα και Μεσούρα αποτελούν τη τοπική κοινότητα Μουσιωτίτσας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 14 κατοίκους.

## Πληθυσμιακά στοιχεία

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Ναταλία Κονσταντίνοβιτς

Η **Ναταλία Κονσταντίνοβιτς** (σερβικά: *Наталија Константиновић*, 18 Οκτωβρίου 1882 – 21 Αυγούστου 1950) ήταν Πριγκίπισσα του Μαυροβουνίου, ως σύζυγος του Πρίγκιπα Μίρκο του Μαυροβουνίου. Το ζευγάρι απέκτησε πέντε γιους, ωστόσο δύο εξ αυτών πέθαναν σε παιδική ηλικία. Χώρισαν το 1917, ενώ και η βασιλική οικογένεια, αναγκάστηκε να διαφύγει από το βασίλειο. Η Ναταλία, ήταν εγγονή της Πριγκίπισσας Άνκα Ομπρένοβιτς της Σερβίας, του Οίκου των Ομπρένοβιτς. Ο σύζυγος της θα γινόταν βασιλιάς σε περίπτωση που ο Αλέξανδρος Α΄ της Σερβίας θα πέθαινε άτεκνος. Πράγμα που συνέβη τελικά, αφού δολοφονήθηκε το 1903, ωστόσο το στέμμα πήγε στον Πέτρο Α΄ της Σερβίας.

Η Ναταλία γεννήθηκε στην Τεργέστη, η οποία άνηκε στην Αυστροουγγαρία και ήταν κόρη του συνταγματάρχη Αλεξάντερ Κονσταντίνοβιτς. Η Ναταλία είχε κι έναν αδελφό. Η γιαγιά της Άνκα ήταν ανιψιά του Μίλος Ομπρένοβιτς, ιδρυτή του Οίκου των Ομπρένοβιτς. Η οικογένεια της Ναταλία εξορίστηκε, αφού ο πατέρας της είχε ασκήσει κριτική για τον γάμο του βασιλιά Αλεξάνδρου Α΄, με την περιβόητη, Ντράγκα Μάσιν. Έκτοτε, έζησαν στην Ιταλία, τη Βιέννη και τη Νίκαια. Στις 25 Ιουλίου του 1902, η Ναταλία, παντρεύτηκε στο Τσέτινιε, τον Πρίγκιπα Μίρκο Πέτροβιτς-Νιέγκος του Μαυροβουνίου, ο οποίος ήταν ο δευτερότοκος γιος του Νικολάου Α΄ του Μαυροβουνίου. Η Μίρκο ερωτεύτηκε παράφορα τη Ναταλία, την οποία την περιγράφει ως μία πανέμορφη, μελαχρινή γυναίκα με ωραία σκουρόχρωμα μάτια. Ο Αλέξανδρος δεν ήταν ευχαριστημένος από το άκουσμα του γάμου, γιατί θεωρούσε ο Μικρό, είχε σκοπό να του πάρει τον θρόνο. 

Επειδή η Άνκα, η γιαγιά της, είχε δολοφονηθεί στο Βελιγράδι, η σερβική κυβέρνηση είχε υποσχεθεί το στέμμα στην οικογένεια, σε περίπτωση που ο Αλέξανδρος κατέληγε άτεκνος, όπως προαναφέρθηκε. Ωστόσο, οι συνωμότες ψήφισαν να παρακαμφθεί  η υπόσχεση και το κράνος κατέληξε στον γαμπρό του Μίρκο, Πέτρο κι αυτό επειδή η Καρατζόρτζεβιτς είχαν καλές σχέσεις με του Ρώσους.  Ο Μίρκο, αργότερα εντάχθηκε και στη μυστική οργάνωση «Μαύρη Χειρ», το 1911. Με τον Μίρκο, η Ναταλία απέκτησε τους εξής πέντε γιους: τον Στέφαν, τον Στάνισλαβ, τον Μιχαήλ, τον Παβλέ και τον Εμμάνουελ. Τον Μάρτιο του 1920, η Ναταλία πραγματοποίησε τον δεύτερο γάμο της, με τον Κόμη Σφόρτσα, αποκτώντας δύο κόρες. Η Ναταλία απεβίωσε σε ηλικία 67 ετών, στο Παρίσι. 

## Παραπομπές


## Πηγές
* C.L. Sulzberger, *The Fall of Eagles*, 1977, Crown Publishing Inc., New York

Κατηγορία:Οίκος των Ομπρένοβιτς
Κατηγορία:Οίκος των Πέτροβιτς-Νιέγκος
Λεόνα Παραμίνσκι

Η **Λεόνα Παραμίνσκι** (κροατικά: *Leona Paraminski*, 22 Αυγούστου 1979) είναι Κροάτισσα ηθοποιός του θεάτρου, της τηλεόρασης και του κινηματογράφου. Γεννήθηκε στο Βρμπόβετς, κοντά στο Ζάγκρεμπ, μέρος της Γιουγκοσλαβίας. Λόγω οικογενείας, κατά την παιδική της ηλικία ταξίδευε πολύ στη Γερμανία. Ήδη από μικρή ηλικία άρχισε να της αρέσουν οι τέχνες και τα αθλήματα. Μόλις τελείωσε την πρωτοβάθμια εκπαίδευση εντάχθηκε σε θεατρικό σχήμα. Ο πρώτος της ρόλος εκεί, ήταν της Σταχτοπούτας. Σε αυτήν την περίοδο της ζωή της, παράλληλα, τραγούδαγε και σε μία χορωδία, ενώ ασχολιόταν και με τον χορό, συνδυάζοντας μοντέρνο και κλασικό τραγούδι. Επίσης λόγω της αγάπης της για τα αθλήματα ασχολιόταν και με το καράτε και το τένις. 

Όταν πια έφτασε στην ηλικία των 18, γράφτηκε στην Δραματική Ακαδημία, του Πανεπιστημίου του Ζάγκρεμπ. Ενόσω σπούδασε ακόμα εκεί, κέρδισε το βραβείο F.R.K.A. Καλύτερης Γυναίκες Ηθοποιού, για τον ρόλο της στην ταινία *Vinko na krovu*. Το 1999 έκανε και την πρώτη της εμφάνιση σε μεγάλου μήκους ταινία, την *Bogorodica*, την οποία σκηνοθέτησε ο Νίβεν Χίτρετς. Αποφοίτησε από το πανεπιστήμιο το 2001. Το 2002 έλαβε το σημαντικότερο κροατικό βραβείο, το Golden Arena Καλύτερης Γυναίκας Ηθοποίου, στο Φεστιβάλ Κινηματογράφου Πούλα, για τον ρόλο της στην ταινία *Prezimiti u Riu*, η οποία σκηνοθετήθηκε από τον Ντάβορ Ζμέγκατς. Άλλες δημοφιλείς ταινίες που έχει πρωταγωνιστήσει είναι το *Četverored* (1999), το *Nebo, sateliti* (2001), το *Polagana predaja* (2001), το *Družba Isusova* (2004), το *Sex, Drink and Bloodshed* (2004) και το *Pravo čudo* (2007).

Από τότε η Παραμίνσκι έχει πρωταγωνιστήσει σε πάνω από 30 κινηματογραφικές και τηλεοπτικές παραγωγές. Πολλές φορές πλέον εμφανίζεται και στο θέατρο ερμηνεύοντας συνήθως δυναμικές γυναίκες. Η Παραμίνσκι έχει επίσης βραβευθεί με τρία διεθνή βραβεία, Καλύτερης Ηθοποιού, μέσω ενός compilation μικρών ταινιών του σκηνοθέτη Ντάλιμπορ Μάτανιτς. Κατά καιρούς έχει υπάρξει και οικοδέσποινα τηλεοπτικών εκπομπών και διαφόρων καλλιτεχνικών φεστιβάλ. Ασχολείται επίσης με τη φιλανθρωπία. Η Παραμίνσκι, είναι μέλος του Κροατικού Εθνικού Θεάτρου. Το 2012, παντρεύτηκε τον Τιμ Κομλιένοβιτς. 
 
## Παραπομπές


## Εξωτερικοί σύνδεσμοι
* 

Κατηγορία:Κροάτες ηθοποιοί
Αυτόματη αναγνώριση πινακίδας κυκλοφορίας οχήματος

[μικρογραφία|Το σύστημα πρέπει να είναι σε θέση να διακρίνει μεταξύ διαφορετικών μορφών [Πινακίδα κυκλοφορίας|πινακίδων κυκλοφορίας οχημάτων.]]
[μικρογραφία|Το γνωστό ως σύστημα '''FasTrak''' στην [Καλιφόρνια των Η.Π.Α. χρησιμοποιεί την τεχνολογία ANPR και ραδιοφωνικούς αναμεταδότες.]]
Η **αυτόματη αναγνώριση πινακίδας κυκλοφορίας οχήματος** (αγγλικά: *Automatic number-plate recognition*, **ANPR**) είναι μια τεχνολογία που χρησιμοποιεί την οπτική αναγνώριση χαρακτήρων στις εικόνες για να «διαβάσει» πινακίδες κυκλοφορίας οχημάτων και να καταγράψει δεδομένα σχετικά με τη θέση του οχήματος. Μπορεί να χρησιμοποιήσει υπάρχοντα κλειστά κυκλώματα τηλεόρασης, κάμερες διαχείρισης κυκλοφορίας ή κάμερες που έχουν σχεδιαστεί ειδικά για αυτό το έργο. Η τεχνολογία ANPR χρησιμοποιείται από τις αστυνομικές δυνάμεις σε ολόκληρο τον κόσμο με σκοπό την τήρηση του νόμου, καθώς επίσης και για να ελεγχθεί εάν ένα όχημα είναι καταχωρημένο και φέρει άδεια κυκλοφορίας. Επίσης, χρησιμοποιείται για την ηλεκτρονική είσπραξη διοδίων σε δρόμους με διόδια και ως μέθοδος για την καταγραφή των κινήσεων της κυκλοφορίας, για παράδειγμα από υπηρεσίες αυτοκινητοδρόμων.

Η αυτόματη αναγνώριση πινακίδων μπορεί να χρησιμοποιηθεί για να αποθηκεύσει τις εικόνες που λαμβάνονται από τις κάμερες, καθώς και το κείμενο από την πινακίδα, με ορισμένα συστήματα να έχουν και τη δυνατότητα αποθήκευσης φωτογραφίας του οδηγού. Τα συστήματα συνήθως χρησιμοποιούν υπέρυθρη ακτινοβολία που επιτρέπει στην κάμερα να λαμβάνει φωτογραφίες σε οποιαδήποτε στιγμή της ημέρας ή της νύχτας. Η τεχνολογία ANPR πρέπει να λαμβάνει υπ'όψιν τις παραλλαγές στις πινακίδες των οχημάτων από χώρα σε χώρα.

Οι ανησυχίες σχετικά με αυτά τα συστήματα επικεντρώνονται στην προστασία της ιδιωτικότητας λόγω της καταγραφής από την πολιτεία των κινήσεων των πολιτών, στην εσφαλμένη ταυτοποίηση, στα υψηλά ποσοστά σφάλματος, και στην αύξηση των κρατικών δαπανών. Οι επικριτές έχουν περιγράψει τέτοια συστήματα ως μια μορφή μαζικής παρακολούθησης.

## Παραπομπές


Κατηγορία:Μέθοδοι πιστοποίησης
Κατηγορία:Τεχνητή νοημοσύνη
Κατηγορία:Μηχανική όραση
Φρανσίσκο Πασκουάλ Ομπάμα Ασούε

Ο **Φρανσίκο Πασκουάλ Ομπάμα Ασούε** (Francisco Pascual Eyegue Obama Asue, γενν. 21 Απριλίου 1949) είναι πολιτικός από την Ισημερινή Γουινέα, πρωθυπουργός από τις 23 Ιουνίου 2016 έως την 1η Φεβρουαρίου 2023. Προτού αναλάβει στη θέση του πρωθυπουργού, υπηρέτησε ως υπουργός Υγείας και Κοινωνικής Πρόνοιας και ως υπουργός Αθλητισμού επί πρωθυπουργίας του Άνχελ Σεραφίν Σερίσε Ντούγαν. Ανήκει στο Δημοκρατικό Κόμμα της Ισημερινής Γουινέας.

## Παραπομπές


Κατηγορία:Πρωθυπουργοί της Ισημερινής Γουινέας
Άνχελ Σεραφίν Σερίτσε Ντούγαν

Ο **Άνχελ Σεραφίν Σερίσε Ντούγαν** (Ángel Serafín Seriche Dougan) είναι πολιτικός από την Ισημερινή Γουινέα, πρωθυπουργός από την 1η Απριλίου 1996 ως τις 4 Μαρτίου 2001. Ανήκει στο Δημοκρατικό Κόμμα της Ισημερινής Γουινέας. Η κυβέρνησή του επικρίθηκε έντονα από το 2000 και κατηγορήθηκε για διαφθορά από την κοινοβουλευτική πλειοψηφία.  Το γεγονός εκείνο είχε ως αποτέλεσμα να ξεσπάσει "θερμική κρίση", και να παραιτηθεί ο Ντούγαν στις 23 Φεβρουαρίου 2001. Ο πρόεδρος Τεοδόρο Ομπιάνγκ Νγκέμα Μπασόνγκο διόρισε τον Κάντιδο Μουατετέμα Ρίβας.

## Παραπομπές


Κατηγορία:Πρωθυπουργοί της Ισημερινής Γουινέας
Βουλευτικές εκλογές στην Ισημερινή Γουινέα 2017

**Βουλευτικές εκλογές** διεξήχθησαν στην Ισημερινή Γουινέα στις 12 Νοεμβρίου 2017. Το κυβερνών Δημοκρατικό Κόμμα της Ισημερινής Γουινέας κέρδισε όλες τις έδρες της Βουλής των Αντιπροσώπων, κάθε έδρα στη Γερουσία και τον έλεγχο του κάθε τοπικού συμβουλίου.

## Εκλογικό σύστημα
Τα 100 μέλη της Βουλής των Αντιπροσώπων εκλέγονται από κλειστή λίστα με αναλογική εκπροσώπηση σε πολυεδρικές περιφέρειες με βάση τις 19 εκλογικές περιφέρειες με ένα εκλογικό όριο του 10%. Από τα 70 μέλη της Γερουσίας, 55 εκλέγονται στις ίδιες 19 εκλογικές περιφέρειες, επίσης, από κλειστή λίστα με αναλογική εκπροσώπηση και με ένα εκλογικό όριο του 10%. Επιπρόσθετα άλλα 15 μέλη διορίζονται.

## Αποτελέσματα

### Βουλή των Αντιπροσώπων

## Παραπομπές


2017
Ισημερινη Γουιν
Ιωάννα Ασημακοπούλου

Η **Ιωάννα Ασημακοπούλου** (Αθήνα, 5 Ιουνίου 1984) είναι Ελληνίδα ηθοποιός. Αποφοίτησε από την Δραματική Σχολή του Γιώργου Κιμούλη το 2006. Ξεκίνησε την καριέρα της ως ηθοποιός το 2007, συμμετείχε στην σειρά *[[Δεληγιάννειον Παρθεναγωγείον]]*. Έγινε ιδιαίτερα γνωστή στο ευρύ κοινό μέσα από τη σειρά *[[Το σόι σου]]*, ενώ ακολούθησαν και άλλες συμμετοχές σε σειρές όπως *Πέτα τη φριτέζα* και *Η Φαμίλια*

## Πρώτα Χρόνια
Γεννήθηκε στις 5 Ιουνίου 1984 στην Αθήνα, όπου και μεγάλωσε, ενώ κατάγεται από τη Ναύπακτο. Τελειώνοντας το σχολείο αποφάσισε να γίνει ηθοποιός και γι' αυτό το λόγο έδωσε εξετάσεις στην Ανώτερη Δραματική Σχολή του Γιώργου Κιμούλη ξεκινώντας τις σπουδές της. Αποφοίτησε το 2006 ξεκινώντας την πορεία της ως ηθοποιός σε τηλεόραση, θέατρο και κινηματογράφο.

## Θεατρογραφία
Έχει συμμετάσχει σε πλήθος θεατρικών παραστάσεων και έχει συνεργαστεί με διάσημους ηθοποιούς όπως ο Παύλος Χαϊκάλης, ο Γιάννης Ζουγανέλης, ο Παύλος Ορκόπουλος, ο Βλαδίμηρος Κυριακίδης και η Βάσω Γουλιελμάκη.

## Παραπομπές


## Εξωτερικοί σύνδεσμοι
* Επίσημη σελίδα στο Instagram
* Λεπτομέρειες ηθοποιού Ιωάννας Ασημακοπούλου

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Χαφλόνγκ Χίντι

Τα **Χαφλόνγκ Χίντι** (Χίντι: हफ़लौंग हिन्दी) είναι η κοινή διάλεκτος της επαρχίας Ντίμα Χασάο της πολιτείας Άσαμ της Ινδίας. Πρόκειται για γλωσσικό κατασκεύασμα που προήλθε από τα Χίντι και περιλαμβάνει λεξιλόγιο από διάφορες άλλες γλώσσες, όπως τα Βεγγαλικά, τη Ντιμάσα και τη διάλεκτο Ζέμε Νάγκα. Παίρνει το όνομά της από το Χαφλόνγκ, έδρα της επαρχίας Ντίμα Χασάο.

## Παραδειγματικές φράσεις
Η διάλεκτος είναι σε μεγάλο βαθμό κατανοητή για τους ομιλητές των Χίντι και περιέχει απλουστευμένη γραμματική με δανεικές λέξεις.

Σε αντίθεση με τις έντυπες μορφές των Χίντι, η ποικιλία Χαφλόνγκ στερείται προσωπικής και αριθμητικής συμφωνίας, ρηματική και εργατική σήμανση του θέματος, όταν οι μεταβατικές προτάσεις είναι σε παρωχημένο ή αόριστο.

## Παραπομπές


Κατηγορία:Γλώσσες της Ινδίας
Ασσαμικό ρο με οξυβαρεία

μικρογραφία|236x236εσ|Το '''Rô''', ένα από τα διακριτικά γράμματα του Ασσαμικού αλφαβήτου.
Στο Ασσαμικό αλφάβητο, το ***rô*** (ασσαμικά: ৰ ) είναι το εικοστό έβδομο σύμφωνο, ή με άλλα λόγια, το εικοστό έβδομο γράμμα του μπιονζονμπορνομάλα (ασσαμικά: ব্যঞ্জনবৰ্ণমালা).

## Όταν τα φωνήεντα προστίθενται
μικρογραφία|236x236εσ|Δύο κοινές παραλλαγές του γράμματος.
Το Rô έχει ένα έμφυτο φωνήεν σε αυτό, το ô, όπως και στα περισσότερα ασσαμικά σύμφωνα. Αλλά, πολλές φορές, το ô μπορεί να αντικατασταθεί από άλλο φωνήεν  ή το σουορομπορνό. Σε μια τέτοια περίπτωση, τα φωνήεντα αλλάζουν μορφές.

Παραδείγματα:

* ৰ + আ = ৰা
* ৰ + ই = ৰি
* ৰ + ঈ = ৰী
* ৰ + উ = ৰু
* ৰ + ঊ = ৰূ
* ৰ + ঋ = ৰৃ
* ৰ + এ = ৰে
* ৰ + ঐ = ৰৈ
* ৰ + ও = ৰো
* ৰ + ঔ = ৰৌ

## Λέξεις
Δεδομένου παρακάτω είναι παραδείγματα των λέξεων που αρχίζουν με .

* ৰং (), το οποίο σημαίνει χρώμα
* ৰঙা (), το οποίο σημαίνει κόκκινο
* ৰজা (), το οποίο σημαίνει βασιλιάς

## Όταν προστίθεται σε άλλα σύμφωνα

### ''Ρεφ'' (ৰেফ)
Όταν το ৰ προστίθεται πριν από άλλο σύμφωνο για να σχηματίσει ένα συνδυασμό, το ৰ μετατρέπεται σε *ρεφ*. Με άλλα λόγια, το *ρεφ* δείχνει ότι υπάρχει ο ήχος *r*  πριν από το γράμμα που χρησιμοποιούταν πριν.

Για παράδειγμα:

* ৰ + ক = ৰ্ক
* ৰ + খ = ৰ্খ
* ৰ + ঘ = ৰ্ঘ
* ৰ + ছ = ৰ্ছ
* ৰ + জ = ৰ্জ
* ৰ + প = ৰ্প
* ৰ + ম = ৰ্ম
* ৰ + য = ৰ্য κλπ.

Μερικά παραδείγματα είναι οι λέξεις আৰ্জন (arzon, που σημαίνει "κέρδος") και কৰ্তা (korta, που σημαίνει "πράττων"), κ.λ.π.

### ''Ρο-καρ'' (ৰ-কাৰ)
Όταν το ৰ προστίθεται μετά το άλλο σύμφωνο, το ৰ αλλάζει σε *rô-kar*. Με άλλα λόγια, το *rô-kar* μετά από σύμφωνο, σημαίνει ότι υπάρχει ένας ήχος*rô*.

Για παράδειγμα:

* ব + ৰ = ব্ৰ
* প + ৰ = প্ৰ
* স + ৰ = স্ৰ
* ল + ৰ = ল্ৰ
* শ + ৰ - শ্ৰ κλπ.

Κάποια σύμφωνα αλλάζουν το σχήμα τους όταν προστίθεται το rô-kar.

Για παράδειγμα:

* ক + ৰ = ক্ৰ
* ভ + ৰ = ভ্ৰ
* ত + ৰ = ত্ৰ

## Αναφορές


Κατηγορία:Ασσαμική γλώσσα
Λαχματζούν

μικρογραφία|δεξιά|300px|Λαχματζούν
Το **Λαχματσούν **ή **Λαχματζούν **ή **Λάχμα μπι-'ατζίν **(αραβικά: لحم بعجين "κρέας με ζύμη", τουρκικά: lahmacun, αρμενικά: լահմաջու), (επίσης γνωστό ως **Αρμενική πίτσα** ή **Τουρκική πίτσα** ή **Λιβανική πίτσα** ή **Συριακή πίτσα** ή **Αραβική πίτσα**), είναι στρογγυλή λεπτή ζύμη με κιμά (συνήθως από μοσχάρι ή αρνί), ψιλοκομμένα λαχανικά και χόρτα, όπως κρεμμύδια, ντομάτες και μαϊντανό, και μπαχαρικά, όπως πιπέρι καγιέν, πάπρικα, κύμινο και κανέλα, που στη συνέχεια ψήνεται. Πάνω στο λαχματζούν μπορούν να τοποθετηθούν και να τυλιχθούν μ'αυτό λαχανικά, όπως τουρσί, ντομάτες, πιπεριές, κρεμμύδια, μαρούλι και ψητή μελιτζάνα.Το λαχματζούν συχνά σερβίρεται με *[[Αριάνι|αϊράνι]]* ή σάλγκαμ.

Είναι δημοφιλές πιάτο στην Αρμενία, τον Λίβανο, τη Συρία, τη Τουρκία, και σε αρμενικές και τουρκικές κοινότητες στο εξωτερικό. Το πιάτο αρχικά τρωγόταν από Άραβες σεΐχηδες στην έρημο, οι οποίοι δεν μπορούσαν να πάρουν φρέσκα τρόφιμα μαζί τους. Αν και υπάρχει για χιλιάδες χρόνια, το λαχματζούν έχει γίνει δημοφιλές τις τελευταίες δεκαετίες. Εκτός από το Λαχματζούν υπάρχουν και άλλα πιάτα από την Ανατολή, όπως το Σφίχα, το Μανακίς και το Μουσαχάν, στα οποία η ζύμη επικαλύπτεται με κρέας, ζαατάρ ή τυρί τζιμπνέχ.

Λόγω των εχθρικών σχέσεων Αρμενίας -Τουρκίας, το άνοιγμα αρμενικών εστιατορίων που σερβίρουν το φαγητό στη Ρωσία είχε προκαλέσει διαμαρτυρίες.

## Όνομα
Το όνομα της λέξης Λαχματζούν προέρχεται από την αραβική λέξη لحم عجين, *laḥm ʿajīn*, σύντομη μορφή του لحم بعجين, *laḥm bi-ʿajīn*, που σημαίνει κρέας με ζύμη. Άλλες μορφές του ονόματος είναι το τουρκικό lahmacun και οι αρμενικές λέξεις լահմաջու, lahmaǰu και լահմաջո, lahmaǰo''. 

## Δείτε επίσης
* Πίτσα

## Παραπομπές


## Εξωτερικοί σύνδεσμοι
* 
* 

Κατηγορία:Αραβική κουζίνα
Κατηγορία:Αρμενική κουζίνα
Κατηγορία:Τρόφιμα μαγειρεμένα στο φούρνο
Κατηγορία:Κυπριακή κουζίνα
Κατηγορία:Ιρακινή κουζίνα
Κατηγορία:Ισραηλινή κουζίνα
Κατηγορία:Λιβανέζικη κουζίνα
Κατηγορία:Κουζίνα της Μέσης Ανατολής
Κατηγορία:Συριακή κουζίνα
Κατηγορία:Τουρκική κουζίνα
Βορόνεζ (ποταμός)

Ο **Βορόνεζ** (Ρωσικά: Воронеж) είναι ποταμός της Ρωσίας, με μήκος 342 χλμ. Είναι αριστερή εισροή του Ντον. Διέρχεται από τις περιφέρειες Ταμπόφ, Λίπετσκ και Βορόνεζ. με λεκάνη απορροής 21.600 τετραγωνικών χιλιομέτρων. Παγώνει το πρώτο μισό του Δεκεμβρίου και παραμένει παγωμένος μέχρι τα τέλη Μαρτίου. Οι κατώτερες όχθες του ποταμού είναι πλωτές. Οι πόλεις Λίπετσκ και Βορόνεζ είναι κατά μήκος του ποταμού Βορόνεζ.

Πηγαίνοντας προς τα πάνω, αποχωρεί από τον Ντον νότια του Βορόνεζ και πηγαίνει βόρεια παράλληλα και ανατολικά του Ντον για περίπου 150 χιλιόμετρα. Δυτικά του Μιτσουρίνσκ μετατοπίζεται ανατολικά και διασπάται στους ποταμούς Λεσνόι και Πόλνι Βορόνεζ ("Δάσος και χωράφι Βορόνεζ"). Αυτά πηγαίνουν περίπου 75 χιλιόμετρα βόρεια προς τα σύνορα της περιφέρειας Ριαζάν. Στα βόρεια βρίσκονται οι παραποτάμοι του ποταμού Οχά. Στα ανατολικά βρίσκονται οι λεκάνες του ρεούμενου προς τα νότια ποταμού Μπιτιούγκ που ενώνεται με τον Ντον και τον ρεούμενο προς τα βόρεια ποταμού Τσνα (λεκάνη του Μόκσα) που φθάνει στον Οκά μέσω του Μόκσα.

Το όνομα προέρχεται από το όνομα μιας παλαιότερης πόλης που καταστράφηκε από την εισβολή των Μογγόλων, του οποίου το όνομα με τη σειρά του προέρχεται από τοπωνύμιο στο Πριγκιπάτο στο Τσέρνιγκοφ, που προέρχεται από το προσωπικό όνομα Βόρονεγκ Από τη δεκαετία του 1650 η γραμμή οχυρών Μπελγκορόντ έτρεχε κατά μήκος του Βορόνεζ. Το 1706 ο Πέτρος ο Μέγας έχτισε σκάφη κατά μήκος του Βορόνεζ και τα κατέπλευσε στον Ντον για να επιτεθούν στο τουρκικό φρούριο του Αζόφ.

## Παραπομπές


Κατηγορία:Ποταμοί της Ρωσίας